Erge weerstoestande vir die Wes-Kaap voorspel | Maroela Media
Erge weerstoestande vir die Wes-Kaap voorspel
Verskeie dele van Khayelitsha het oorstroom tydens 'n vorige storm. (Foto: Ayanda Ndamane/ANA)
Die Suid-Afrikaanse Weerdiens (SAW) het Saterdag gewaarsku dat ongure weerstoestande laat Saterdagaand en vroeg Sondagoggend in die Wes-Kaap sal voorkom.
Swaar reën word voorspel vir Drakenstein‑, Stellenbosch‑, Theewaterskloof‑ en Overstrand‑munisipaliteit. Noordweste rukwinde van tussen 65 km/h en 75 km/h tussen Tafelbaai en Kaap Agulhas word ook vroeg Sondagoggend verwag. In die Breedevallei en sentrale Karoo sal winde na verwagting 'n spoed van tussen 55 km/h en 66 km/h bereik.
Die Wes-Kaapse sentrum vir rampbestuur het gewaarsku dat swaar reën plaaslike vloede kan veroorsaak. Anton Bredell, Wes-Kaapse minister van plaaslike regering, omgewingsake en ontwikkelingsbeplanning, sê hoewel die provinsie die nat weer verwelkom, die regering vrees dat hierdie toestande verdere komplikasies tydens afsondering kan veroorsaak.
"Van die risiko's met ongure weerstoestande is die ontstaan van modderstortings en brande in informele nedersettings," sê Bredell. "Provinsiale sowel as munisipale rampbestuursentrums is reeds op gereedheidsgrondslag geplaas."
Hy het die publiek aangemoedig om hul naaste rampbestuursentrum so vinnig moontlik te kontak, sou 'n noodgeval ontstaan. "Die maklikste nommer om te onthou in só 'n geval is 112 en kan tolvry van enige selfoon geskakel word."
Suid-Afrikaanse Weerdiens weer waarskuwings Wes-Kaap
Covid-19-samevatting: Amerika nou meeste sterftes per dag
Wanneer gaan joernaliste leer dat "ongure" weer, goeie weer is?
Ongure weer is wat ons vandag in Pretoria het. Lieflike sonskyn. Gure weer is wat in die Kaap gebeur. Maak asb julle fout reg. Dis soos die Engelse wat meestal praat van irregardless. Daar bestaan nie so 'n woord, dis regardless.
Ek dink nie ons het n keuse van weerpatrone wat ons sal pas nie.God is in beheer van die natuur en ongelukkig het ons,die mensdom,die aarde verswelg met oorbevolking en het ons die aarde sleg verinneweer met ons slegte leefwyses.Ons betaal nou die prys vir ons verwoesting van die aarde.Voor ons nie ons lewenswyse gaan verander nie,gaan die weer erger word en moet ons leer om daarmee saam te lewe.Ons het baie water nodig,só die liewe Heer gee dit soos hy goeddink ons moet maar aanvaar en aanpas.Water is immers lewe!